After Hours (אלבום)

***After Hours*** הוא אלבום האולפן הרביעי של הזמר הקנדי דה ויקנד. האלבום יצא לאור ב-20 במרץ 2020, על ידי חברת התקליטים ריפבליק רקורדס. מהאלבום יצאו חמשת הסינגלים: "Heartless", "In Your Eyes", "After Hours", "Blinding Lights" ו-"Save Your Tears". בנוסף, יצא גם הסינגל השיווקי לאלבום שנושא את שמו, "After Hours" ב-19 בפברואר 2020. ב-23 במרץ 2020, הוציא דה ויקנד מהדורת דלוקס הכוללת רמיקסים למספר שירים באלבום. ב-30 במרץ 2020 הוסיף דה ויקנד למהדורת הדלוקס 3 שירים חדשים, וב-3 באפריל הוציא מיני-אלבום אשר מכיל את הרימקסים מתוך האלבום.

ברשת הזרמת המדיה ספוטיפיי, האלבום *After Hours* נהפך לאלבום החמישי עם מרבית ההשמעות בפלטפורמה עם 14.74 מיליארד השמעות, ונהפך לאלבומו השני (הראשון: *[[Starboy (אלבום)|Starboy]]*) של דה ויקנד אשר מגיע להישג זה.

## רקע והפקה
דה ויקנד הכריז לראשונה כי הוא עובד על אלבום חדש בנובמבר 2018, כאשר במהלך הופעה אמר לקהל "Chapter VI coming soon". ב־24 בנובמבר, נחשף באופן חלקי השיר "Blinding Lights" דרך פרסומת טלוויזיונית של מרצדס-בנץ, עם דיווחים על הסינגל "Heartless", שהגיעו יום לאחר מכן. ב־27 בנובמבר 2019, יצא הסינגל הראשון מהאלבום, "Heartless". ב־29 בנובמבר 2019 יצא הסינגל השני, "Blinding Lights". שני הסינגלים זכו להצלחה מסחרית, כאשר "Heartless" הפך לסינגל הרביעי שלו שהגיע למקום הראשון שלו בבילבורד הוט 100, ו-"Blinding Lights" הגיע למקום הראשון במדינות שונות ברחבי העולם, ביניהן ישראל. ב־13 בפברואר 2020 חשף דה וויקנד את שם האלבום, *After Hours* באמצעות טיזר של 48 שניות. ב-18 בפברואר 2020 חשף דה וויקנד את עטיפת האלבום וביום למחרת יצא הסינגל השיווקי של האלבום שנושא את שמו, "After Hours".

## הוצאה וקידום
### סיבוב הופעות
על מנת לקדם את האלבום, בתאריך 20 בפברואר 2020, דה ויקנד הודיעה על צאת סיבוב ההופעות הבינלאומי שלו the After Hours Tour, כאשר עתיד להתחיל כבר בצפון אמריקה ובאירופה. סיבוב ההופעות, במקור אמור להתחיל כבר באמצע שנת 2020, בתאריך 11 ביוני והיה עתיד להסתיים כבר ב-12 בנובמבר. ביוני 2020, בעקבות החששות הגוברים ממגפת הקורונה, כל תאריכי סיבובי ההופעות נדחו לשנת 2021, ואז נדחו בשנית לשנת 2022. האמנים סברינה קלאודיו, דון טוליבר ובלאק אטלס היו למופע חימום בו.

### מופע הבידור המחצית של [[סופרבול LV]] – Super Bowl LV Halftime Show

בשנים המוקדמות, משחקי הגמר או הסופרבולים הציגו במהלך הפסקת המחצית מצעדים של מכללות ובתי ספר מקומיים. עם הזמן, ככל שהמשחק הפך לנצפה יותר כך גם גדל פוטנציאל החשיפה שבו. עובדה זו הובילה למגמה, בה מופיעים אמנים ומוזיקאים מפורסמים במופעי טרום המשחק והמחצית, ואפילו באים רק כדי לשיר את המנון ארצות הברית. שלא כמו במשחקי העונה הסדירה, בסופרבול, מחצית המשחק מקבלת פרק זמן מיוחד של חצי שעה בשביל מופע המחצית. במופע הסופרבול LV (מופע ה-55 במספר) התקיים ב-7 בפברואר 2021, בין טמפה ביי באקנירס, המשחק התקיים באצטדיון ריימונד ג'יימס בטמפה, פלורידה ושודר ברשת CBS. לביצוע מופע המחצית נבחר דה ויקנד שביצע תשעה מלהיטיו. בחירת מבצע מופע המחצית החלה בתאריך 12 בנובמבר 2020, לפי ראיון שערך דה ויקנד לבילבורד. דה ויקנד תרם מכספו כ-7 מיליון דולר עבור הופעתו במחצית. בין הלהיטים ששר במופע היו להיטיו הקודמים ביניהם: "Call Out My Name" , "Starboy" , "The Hills", "Can't Feel My Face", "I Feel It Coming", "Save Your Tears", ו-"Earned It" כאשר לשיר זה נלוו שני כינורות. המופע נגמר כאשר ביצע את השיר "Blinding Lights" יחד עם זיקוקי דינור אשר נזרקו כלפי מעלה, ולבושו היה בדומה לקליפ.

### הופעות
על מנת לקדם את האלבום דה ויקנד הופיע עם השיר "Heartless" בתוכנית האירוח לייט שואו עם סטיבן קולבר בתאריך 5 בדצמבר 2019. ביום למחרת הופיע באותה התכנית אירוח עם השיר "Blinding Lights", כך שלמעשה נהפך להופעת הבכורה שלו בשידור חי בפלטפורמת השידורים. שני הביצועים שלו הופנו ביקורות חיוביות רבות גם מצד מבקרי המוזיקה והן מצד הקהל, והושווה לאלה שעשו מייקל ג'קסון ופרינס בעבר. בתאריך 22 בינואר 2020, "Blinding Lights" בוצע בתוכנית האירוח הלילית קומית ג'ימי קימל לייב. חזותו של וייקנד במהלך התכנית קיבל השראה על ידי האירועים שהתרחשו בתוך האמור לפני שחרורו של הווידאו קליפ של השיר, שלמעשה שוחרר זמן קצר לפני הופעתו בתוכנית. עבור הופעתו בתאריך 7 במרץ 2021 בתוכנית האירוח סאטרדיי נייט לייב, טספיי ביצע שיר מערכון יחד עם קינן תומפסון וכריס רד, אשר נוצר במיוחד עבור התכנית, אשר נקרא "On the Couch", ושיריו: "Blinding Lights" והשיר שלא שוחרר לפני "Scared to Live", האחרון מביניהם מכילים את האמן האלקטרוני ואנאוטריקס פוינט נוור ומכיל אינטרפולציה של השיר "Your Song" של אלטון ג'ון. במשך שנת 2020, הופעות שונות אחרות של שירי האלבום התרחשו במהלך אירועי טלוויזיה גדולים כמו טקס פרסי הווידאו קליפים של MTV לשנת 2020, אירוע הטקס טיים 100 לשנת 2020, טקס פרסי המוזיקה האמריקאית לשנת 2020, ומופע ה-Jingle Ball לשנת 2020.

### שירים
*After Hours* מתחיל עם "Heartless"; אשר יצא לאור באופן דיגיטלי לחנויות מסחריות ולרשתות הזרמת המדיה השונות בתאריך 27 בנובמבר 2019, כסינגל הראשי מתוך האלבום. מילות השיר מתייחסות לחברות לשעבר שלו, בזמנו אלה היו הדוגמנית בלה חדיד והזמרת האמריקאית סלינה גומז אשר יצא בעבר עם הזמר הקנדי ג'סטין ביבר. במהלך החלק הראשון של השיר, טספיי שר על חזרה לאורח חיי סגנון חיים ופנאי שלו לאחר שנפרד משניהם. בחצי השני של השיר, לאחר מכן הוא ממשיך לשיר על מערכת היחסים שלו שוב ושוב עם חדיד. השיר משלב בתוכו את סוגות ה-R&B והטראפ. השיר הופק על ידי המפיק האמריקאי מטרו בומין. בזמנו של השחרור, למעשה השיר היה לשיר הסולו הראשון של וויקנד מאז שירו "Call Out My Name" מהמיני אלבום שלו *[[My Dear Melancholy]]* (2018). הסינגל התברג במקום הראשון במצעד השירים האמריקאי בילבורד הוט 100, ונהפך למעשה לשיר הרביעי של דה ויקנד שעושה זאת, ולשיר השני של המפיק אשר התברג במקום הראשון. קליפ המלווה לשיר יצא לאור כבר בתאריך 3 בדצמבר 2019.

"Blinding Lights" נשלח באופן דיגיטלי בחנויות המוזיקה ובפלטפורמות הזרמות המדיה בתאריך 29 בנובמבר 2019, כסינגל השני מתוך האלבום. השיר הגיע למקום הראשון ב-22 מדינות, כולל ארצות הברית וקנדה, והיה לשיר החמישי שלו שהגיע למקום הראשון במצעד האמריקאי בילבורד הוט 100, ובקנדה הוט 100 במשך 4 שבועות, ו-7 שבועות בהתאמה. בנוסף לכך השיר נהפך לראשון שלו שמגיע לפסגת המצעד בגרמניה (GfK – טופ 100) במשך 10 שבועות רצופים, בהממלכה המאוחדת במצעד הסינגלים הבריטי במשך 8 שבועות רצופים, ובאוסטרליה במשך 11 שבועות במצעד ההסינגלים האוסטרלי. צעד זה הופך אותו ללהיט הגדול שלו במדינה זו.

"In Your Eyes " יצא לאור כשיר רדיו להיט עכשווי בתאריך 24 במרץ 2020, כסינגל השלישי מתוך האלבום. שיר זה נשלח לתחנות הרדיו בדומה לתאריך הוצאתו לאור. בדומה לשירי האלבום, שיר זה גם נכנס למצעד האמריקאי בילבורד הוט 100, והתברג במקום ה-16. הקליפ המלווה לשיר עוקב אחרי העלילות שיצאו לפני כן, ויצא לאור בתאריך 23 במרץ 2020. יותר מאוחר השנה, שוחרר רמיקס לשיר בתאריך 21 במאי 2020, בשיתוף יחד עם דוג'ה קאט.

"Save Your Tears " נשלח גם כן כשיר רדיו להיט עכשווי באירופה ומהר מאוד צבר פופולריות ברשתות המדיה, ברשתות החברתיות ובשירותי הסטרימינג אף על פי שלא יצא עדיין כסינגל. בתאריך 9 באוגוסט 2020, יצא השיר כסינגל הרביעי מתוך האלבום, ובהמשך השנה נשלח לתחנת הרדיו המקצבי בקרב המבוגרים בתאריך 24 בנובמבר 2020. אחרי שחרור הרמיקס של השיר יחד עם הזמרת האמריקאית אריאנה גרנדה, השיר דורג במקום הראשון במצעד האמריקאי בילבורד הוט 100. למעשה שיר זה הופך לשיר המשותף השלישי שלהם יחד כאשר הקודמים היו: "Love Me Harder" (2015, גרנדה, *[[My Everything]]*), "Off The Table" (2020, גרנדה, *[[Positions]]*). הקליפ לשיר שוחרר בתאריך 5 בינואר 2021.

## ביקורת
### הערכה ביקורתית
כבר בצאתו, הופנו כלפי האלבום ביקורות חיוביות רבות. במטקריטיק קיבל האלבום ציון של 80 על סמך 20 ביקורות מה שהעיד על "הביקורות החיוביות שהופנו כלפיו". בשקלול הציונים של AnyDecentMusic?, הוא הצליח לקבל ציון של 7.7 בסולם עשר, על סמך הערכתם את הקונצנזוס הביקורתי. העיתונאי ג'ון קרמניקה מניו יורק טיימס החמיא לאלבום ואמר "טראומה נוצצת, בלבול רגשי קלידוסקופי, שחרור גופני דחוף ומתנשף בשילוב עם דיספפסיה רומנטית כושלת". מראיינת קאנדס מקדופי מעיתון Consequence of Sound התהירה כי דה וויקנד מתפתח וטענה "הוא ממשיך להמציא את עצמו מחדש, והוא יודע בדיוק איך להשאיר מעריצים מכורים להרס". דה וויקנד מוכיח שהוא "עדיין לא סיים איתנו; למעשה, הוא רק מתחיל".

### רשימות סוף שנה

### פרסים ומועמדויות
האלבום *After Hours* שבר את השיא הגברי עבור האלבום עם מספר הרב ביותר של מועמדויות (80 סך הכל), ונהפך לאמן הראשון בשני עשורים שעשה זאת.

## הצלחה מסחרית
בתאריך 19 במרץ 2020, *After Hours* שבר את השיא לאלבום שהוזמן מראש הכי הרבה בהיסטוריה של השירות המוזיקה אפל מיוזיק, עם 1.02 משתמשים אשר הוסיפו את האלבום לספריית המוזיקה במכשיריהם. שיא זה נשבר על ידי בילי אייליש עם אלבומה *[[Happier Than Ever]]* (2021).

### ארצות הברית
*After Hours* הופיעה לראשונה בפסגת המצעד בילבורד 200, עם 444,000 יחידות שקולות לאלבום, אשר כוללים 275,000 עותקים פיזיים של האלבום. האלבום הוא הרביעי ברציפות של דה וויקנד שכבש את פסגת המצעד בילבורד 200, מה שהפך אותו לשבוע המכירות הגדול ביותר שהיה בשנת 2020 עבור אלבום באותה העת. בנוסף לזה, לאחר שבוע מצאת האלבום, כל 14 הרצועות מהאלבום נכנסו למצעד האמריקאי הבילבורד הוט 100, כאשר 10 מתוכם ב-40 המקומות הראשונים במצעד, "Blinding Lights" פותח את המצעד במקום הראשון, ולאחריו נמצא הסינגל "In Your Eyes", אשר מופיע לראשונה במצעד במקום ה-16, הגבוה ביותר משיריו של האלבום. ללא הסינגל אשר יצא לפני שחרור האלבום "Heartless" ששהה שבוע לאחר צאת האלבום במקום הרביעי האלבום נשאר בראש המצעד בשבוע השני לצאתו עם 138,000 עותקים, ו-47,000 עותקי תקליטים שלו. האלבום הוא השלישי ברציפות של דה וויקנד עם מרבית השבועות בפסגת המצעד בילבורד 200. בשבוע השלישי, האלבום נשאר ושהה במקום הראשון במצעד, עם 99,000 עותקים, ו-23,000 עותקי תקליטים. בכך דה וויקנד השתווה לפוסט מאלון כאלבום אולפן אשר שהה במצעד בילבורד 200 שלושה שבועות רצופים מאז צאת אלבומו שלו *[[Hollywood's Bleeding]]* (2019). שבוע לאחר מכן, שבר את שיאו של מאלון והמשיך לשהות בראש המצעד בשבוע הרביעי עם 75,000 עותקים, כולל 20,000 עותקי תקליטים. בכך דה וויקנד השתווה לזמר הקנדי דרייק כהאלבום ששהה בראש המצעד במשך ארבעה שבועות רצופים. מאז צאת אלבומו *[[Scorpion (אלבום של דרייק)|Scorpion]]* (2018).

*After Hours* הפך לאחד מעשרת האלבומים הנמכרים ביותר בשנת 2020. לפי מגזין בילבורד, האלבום נמכר בכ-2.1 מיליון עותקים סה"כ, ודורג במקום הרביעי ברשימת האלבומים הנמכרים ביותר לשנת 2020. הוא דורג במקום השני ברשימת האלבומים הנמכרים ביותר של רולינג סטון בשנת 2020, לפני אלבומה של סוויפט ששוחרר יותר מאחור השנה *[[Folklore (אלבום של טיילור סוויפט)|Folklore]],* עם 476,000 עותקים.

בתאריך 9 במרץ 2021, *After Hours* קיבל את התואר פלטינה כפולה על ידי איגוד תעשיית ההקלטות האמריקאי על מכירות המסתכמות על יותר מכ-2 מיליון עותקים דיגיטליים בארצות הברית.

### בריטניה
גם בממלכה המאוחדת, האלבום *After Hours* הופיעה לראשונה בראש המצעד האלבומים הבריטי עם מכירות של 26,000 עותקים, מה שהופך את האלבום לאלבום השני של דה וויקנד שכובש את ראש המצעד, 5 שנים לאחר צאת האלבום *[[Beauty Behind the Madness]].* בשבוע השני לצאתו בבריטניה, האלבום החל לרדת למקום הרביעי כאשר האלבום של להקת 5 Seconds of Summer הצליח להתברג בראש המצעד עם אלבומם CALM.

### שווקים אחרים
בעיר מולדתו של דה ויקנד, בקנדה, האלבום *After Hours* הצליח להתברג בראש מצעד האלבומים הקנדי, אשר נמכר בכ-54,000 עותקים, מה שהפך אותו לשבוע המכירות הגדול ביותר שהיה בשנת 2020 עבור אלבום באותה העת בקנדה. האלבום השיג ושהה במקום הראשון במשך שישה שבועות לא רצופים, בכך דה ויקנד נהפך לזמר הקנדי הראשון שעושה זאת מאז צאת אלבומו הקודם *[[Starboy (אלבום)|Starboy]]* (2016) אשר שהה במשך 7 שבועות.

## רשימת רצועות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:אלבומי דה ויקנד
קטגוריה:אלבומים באנגלית
קטגוריה:אלבומים שהופקו על ידי מקס מרטין
קטגוריה:אלבומי אלקטרופופ
קטגוריה:אלבומי קונספט
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:אלבומי זהב באוסטרליה
קטגוריה:אלבומי זהב בממלכה המאוחדת
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בקנדה
קטגוריה:אלבומי חברת ריפבליק רקורדס